CELEX: 32004R0849
Language: da
Date: 2004-04-29 00:00:00
Title: Europa-Parlamentets og Rådets forordning (EF) nr. 849/2004 af 29. april 2004 om ændring af forordning (EF) nr. 2320/2002 om fastsættelse af fælles bestemmelser om sikkerhed inden for civil luftfart (EØS-relevant tekst)

30.4.2004          DA           Den Europæiske Unions Tidende                              L 158/ 1
_______________________________________________________________________________
                                                    I
                           (Retsakter, hvis offentliggørelse er obligatorisk)
        EUROPA-PARLAMENTETS OG RÅDETS FORORDNING (EF) NR. 849/2004
                                          af 29. april 2004
                             om ændring af forordning (EF) nr. 2320/2002
              om fastsættelse af fælles bestemmelser om sikkerhed inden for civil luftfart
                                          (EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR –
under henvisning til traktaten om oprettelse af Det Europæiske Fællesskab, særlig artikel 80, stk. 2,
under henvisning til forslag fra Kommissionen,
under henvisning til udtalelse fra Det Europæiske Økonomiske og Sociale Udvalg1,
efter høring af Regionsudvalget,
efter proceduren i traktatens artikel 2512, og
ud fra følgende betragtninger:
1
       Udtalelse af 28.1.2004 (endnu ikke offentliggjort i EUT).
2
       Europa-Parlamentets udtalelse af 11.3.2004 (endnu ikke offentliggjort i EUT). Rådets afgørel-
       se af 29.4.2004.
 ---pagebreak--- 30.4.2004          DA           Den Europæiske Unions Tidende                             L 158/ 2
_______________________________________________________________________________
(1)   I forordning (EF) nr. 2320/20021 fastsættes der harmoniserede fælles bestemmelser om sik-
      kerhed inden for civil luftfart.
(2)   Under anvendelsen af forordning (EF) nr. 2320/2002 har det vist sig, at der er brug for at
      foretage tekniske ændringer. Ændringerne har ikke til formål at ændre forordningens række-
      vidde, og de forringer ikke på nogen måde sikkerheden for passagerer i civil luftfart.
(3)   Forordning (EF) nr. 2320/2002 giver mulighed for at fastsætte andre, men tilstrækkelige sik-
      kerhedsniveauer i de mindste lufthavne. Det vil være i overensstemmelse hermed at tillade de
      samme tilstrækkelige sikkerhedsniveauer ved både start- og landingslufthavn for en flyvning.
(4)   Forordning (EF) nr. 2320/2002 bør ændres i overensstemmelse hermed –
UDSTEDT FØLGENDE FORORDNING :
                                                Artikel 1
Forordning (EF) nr. 2320/2002 ændres således:
1)    I artikel 2 indsættes følgende definition:
      "4)    "demarkeret område": et område, der er adskilt fra andre security-beskyttede områder i
             en lufthavn ved hjælp af adgangskontrol."
1
      EFT L 355 af 30.12.2002, s. 1.
 ---pagebreak--- 30.4.2004         DA            Den Europæiske Unions Tidende                               L 158/ 3
_______________________________________________________________________________
2)    Artikel 4 ændres således:
      –     Stk. 3 affattes således:
            "3.    Den kompetente myndighed i en medlemsstat kan på grundlag af en lokal risiko-
            vurdering, og hvor de sikkerhedsforanstaltninger, der er præciseret i bilaget, kan være
            uforholdsmæssige eller ikke kan anvendes af praktiske, objektive grunde, vedtage natio-
            nale sikkerhedsforanstaltninger for at tilvejebringe et passende beskyttelsesniveau i luft-
            havne:
            a)     med et årligt gennemsnit på højst to kommercielle flyvninger pr. dag eller
            b)     hvor der udelukkende foregår general aviation, eller
            c)     hvor den kommercielle aktivitet er begrænset til luftfartøjer med en startvægt på
                   under 10 tons eller under 20 sæder,
            idet sådanne mindre lufthavnes særegenheder tages i betragtning.
            Den pågældende medlemsstat underretter Kommissionen om sådanne foranstaltninger."
 ---pagebreak--- 30.4.2004          DA           Den Europæiske Unions Tidende                               L 158/ 4
_______________________________________________________________________________
      –      Følgende stykke indsættes:
             "3a. Stykke 3 kan desuden finde anvendelse på demarkerede områder i lufthavne:
                   a)   hvor der udelukkende foregår general aviation, eller
                   b)   hvor den kommercielle aktivitet er begrænset til luftfartøjer med en start-
                        vægt på under 10 tons eller under 20 sæder.
                   Et demarkeret område skal være angivet i lufthavnens sikkerhedsprogram.
                   For hver flyvning fra et demarkeret område i en lufthavn skal destinationslufthav-
                   nen orienteres om dette forhold, før flyvningens ankomst."
3)    I artikel 7 ændres ordene "kontrolleres", "Denne kontrol", "kontrolpersonale" og "kontrol-
      rapporter" til henholdsvis "underkastes tilsyn", "Dette tilsyn", "tilsynspersonale" og "tilsynsrap-
      porter."
 ---pagebreak--- 30.4.2004        DA             Den Europæiske Unions Tidende                             L 158/ 5
_______________________________________________________________________________
4)    Bilaget ændres således:
      –    I punkt 5.2 tilføjes følgende:
           "3.   Fritagelser
                 Indskrevet bagage tilhørende personer som nævnt i punkt 4.1, nr. 3), kan under-
                 kastes særlige screeningforanstaltninger eller fritages for screening."
      –    I punkt 7.3, nr. 1), litra b, affattes den afsluttende sætning således:
           "således at det med rimelighed kan sikres, at den ikke indeholder forbudte genstande, jf.
           punkt iv) og v) i tillægget, medmindre det er deklareret og har været behørigt underkas-
           tet gældende sikkerhedsforanstaltninger, og".
 ---pagebreak--- 30.4.2004       DA            Den Europæiske Unions Tidende                            L 158/ 6
_______________________________________________________________________________
                                             Artikel 2
Denne forordning træder i kraft på tyvendedagen efter offentliggørelsen i Den Europæiske Unions
Tidende.
Denne forordning er bindende i alle enkeltheder og gælder umiddelbart i alle medlemsstater.
Udfærdiget i Bruxelles, den 29. april 2004.
         På Europa-Parlamentets vegne                             På Rådets vegne
                    P. COX                                         M. McDOWELL
                    Formand                                           Formand